hu en cs de hu hu de hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu en en hu hu hu hu hu hu pt de hu hu hu hu hu hu hu hu en hu hu hu hu hu hu hu hu hu hu hu hu hu hu en hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu jv hu hu hu en de hu hu es ru hu hu hu hu hu hu hu hu hu hu hu hu hu hu
Sport | A budapesti Eötvös József Gimnázium honlapja | 2 oldal
Nagy Villő 9. A osztályos tanulónk a Ritmikus Gimnasztika Országos Döntőjén, szalag gyakorlatával aranyérmet , buzogánnyal és labdával ezüstérmet szerzett.
Ebben a tanévben is kiválóan szerepeltek mezei futóink a bp-i diákolimpián, így 3 csapatunk is továbbjutott a már hagyományosan Gödöllőn megrendezett Országos Döntőre.
Először az V. korcsoportos lányok rajtoltak el, ahol egyéniben és csapatban is akár dobogós teljesítményekre is számíthattunk. A verseny során végül sajnos érmet nem, viszont nagyon értékes helyezéseket szereztünk.
A VI. korcsoportos lányok és fiúk tisztességgel helyt álltak. Mindannyian sportszerűen, szimpatikus versenyzéssel, tudásuknak megfelelően szerepeltek. Büszkék vagyunk Rájuk!
Több sportág országos versenyeit tekintve a mezei futás mezőnye a legnagyobb létszámú, ennek megfelelően az egyik legszínvonalasabb küzdelmet hozó döntő a diákolimpiák sorában. Ezt figyelembe véve diákjaink teljesítménye még inkább dicséretre méltó!
Március 28-án ismét hivatalosak voltunk a Deutsche Schule hagyományos röplabda tornájára. Évek óta meghívottként veszünk részt a részben nemzetközi rendezvényen, ahol idén 7 csapat részvételével bonyolították le az igazán jó hangulatú és színvonalas mérkőzéseket. Minden csapat minden ellenfelével játszott, így a 25 pontig tartó mérkőzéseken az elért győzelmek száma döntötte el a végső helyezéseket.
Röplabdás lányaink nem a termetükkel, hanem kiváló és okos csapatjátékukkal emelkedtek a mezőny fölé. Minden meccsüket megnyerve, 6 győzelemmel végeztek az élen!
Török Boglárka 7.B osztályos tanulónk, a tőr női egyéni A kategória IV. korcsoportjában a 6. helyet szerezte meg a döntőben.
Nagypályás Floorball fiú V-VI. korcsoport
Országos Elődöntő, Érd (április 5.)
Hosszas huzavona után, február helyett áprilisban került megrendezésre a floorballosok nagypályás találkozója. Bennünket ez az időpont azért érintett érzékenyen, mert több végzős játékosunk próbaérettségit írt. A kapus szintén iskolai programon vett részt, így oda csak egy önkéntes mezőnyjátékost tudtunk állítani. Ennek megfelelően egy igazán fiatal csapattal képviseltettük magunkat. Nem volt lehetőség meccsek közben sem pihenni, hiszen mindössze egy cserejátékossal érkeztünk.
A fiúk az első meccsen kiváló játékkal várakozás felett teljesítettek, hiszen többen is először játszottak együtt egy csapatban. Sajnos kimaradt egy büntető, de így is az elért döntetlen nagy örömünkre szolgált. A következő mérkőzés nagyobb küzdelmet hozott, ráadásul a szerencse sem a mi oldalunkon állt. Egy balul sikerült kapuskidobás és egy kiállítás megpecsételte a sorsunkat. Nem játszhattunk a továbbjutásért, de az 5. helyért vívott meccset ismét jó játékkal sikerült megnyerni.
A Floorball Országos Elődöntőn V-VI. korcsoportban 5. helyezést elért csapat tagjai:
Mozolai Brunó (9.c), Zentai Bálint (9.e), Szóga Zsigmond (9.a), Fehér Botond, Kende Márton, Zimányi Adrián (10.e), Veress Marcell (12.e).
Az Eötvös József Gimnázium sakkcsapata
(Kozsik Bende, Czumbel Péter, Koltai Dániel, Mészáros Márta és Charaf Kamel)
6. helyezést ért el a március 22-24. között Szombathelyen megrendezésre került országos sakk csapat diákolimpián V-VI. korcsoportban.
Valamint Kozsik Bende az április 5-7. között Miskolcon megrendezett értékszámos (versenyzői) egyéni sakk diákolimpián a fiú IV. korcsoportban szintén 6. helyezést ért el.
Országos Evezős Ergométeres Diákolimpia
A március 23-24-én, Csepelen megrendezett országos diákolimpiai döntőn
Serban Andrada 11.b osztályos tanulónk első helyen végzett.
Eredménye mellett új egyéni csúcsához is szívből gratulálunk!
Idén a B kategóriás Országos Úszó Diákolimpia helyszíne Győr volt, ahol iskolánkat
Pogány Lilla 10. E osztályos tanuló képviselte.
Lilla mindkét számában bejutott a döntőbe, ahol a 100m-es gyorsúszásban hetedik,
míg az azonos távú hátúszásban a 8. helyezést szerezte meg.
Balogh Tamás fedettpályás atlétika verseny
Március 6-án megpróbáltuk visszaszerezni a tavaly elvesztett első helyünket a Syma Csarnokban megrendezett atlétika versenyen. Nem könnyen, de sikerült összeállítani azt a csapatot, mely eredményesen képviselte iskolánkat a népes mezőnyben. A színvonalat tekintve sincs okunk panaszra, hiszen a rivális iskolák egyre nagyobb számban vetik be profi atlétáikat. Néhány alkalommal igazán izgalmas és kiélezett versenyben dőltek el a helyezések.
A versenyzők több számban indultak (súlylökés, távol-és magasugrás, 60 m-es síkfutás, váltó), ennek megfelelően a végső győzelmet az összesített eredmények alapján számolták, és hirdették ki.
Szécsi Nóra (12.a), Csák Dorina (11.e), Ilauszky Anna (12.e), Szigeti Emma (11.d), Zeöld Blanka (12.d)
Bakucz Barnabás (12.f), Majzik Bálint (11.c), Charaf Kamel (11.c), Újvári Szilárd (11.d)
Urbán Zita (10.a), Csűrös Panna (10.a), Harsányi Dorottya (10.f), Szép Emma (10.c), Berczik Sára (11.a)
Lendvai Máté (10.b), Limpek Balázs (11.c),Nagypál Ádám (11.d), Felsmann Balázs (12.d)
Urbán Zita, Csűrös Panna, Harsányi Dorottya, Szép Emma
Dormán Balázs (10.e), Majzik Bálint, Limpek Balázs, Újvári Szilárd
Csűrös Panna, Berczik Sára, Józsa Nóra (11.a), Urbán Zita
Nagypál Ádám, Majzik Bálint, Lendvai Máté, Felsmann Balázs
Mező Ferenc Szellemi Diákolimpia
2019-03-01Sport, Tanulmányi versenySütő Attila
Többfordulós, interneten feltett kérdések alapján bejutottunk az országos elődöntőbe, ahol a legjobb csapatok két helyszínen vetélkedhettek tovább. A mi 4 fős együttesünket a 10.e osztály tanulói alkották, akik több ízben is kisegítették egymást. A sportági versenyek és egyéb programok miatt többször átrendeződött csapat tisztességgel helyt állt, és csak néhány ponton, valamint a rutintalanságunkon múlt, hogy lemaradtunk a Tatán megrendezésre kerülő országos döntőről.
Csapattagok: Zimányi Adrián, Csiba Terka, Jávor Ajsa, Darvas Merse
(Az egyik fotón Hesz Mihály olimpiai bajnok kajakozó, a zsűri elnöke is látható).
Gratulálunk a jó teljesítményhez!
Budapesti Sakk Csapat Diákolimpia
Hétvégén a Budapesti Sakk Csapat Diákolimpián 3. helyezést ért el az Eötvös-sakkcsapat a fiú V-VI korcsoportban. Ezzel továbbjutottak az országos döntőre, ahova Budapestről az első öt csapat kvalifikál.
Kozsik Bende Barnabás 7.B, Mészáros Márta Míra 8.A, Czumbel Péter 11.A, Charaf Kamel 11.C, Koltai Dániel 12.C.
Kozsik Bende egyéniben is indult, 3. helyen jutott tovább a döntőre a fiú IV. korcsoportból.
Műkorcsolya és gyorskorcsolya hírek
Borovoj Alexander (12. e) műkorcsolyázó és Bontovics Balázs (11. f) rövidpályás gyorskorcsolyázó nemzetközi szerepléséről olvashatnak a cikkekben.
Budapesti B kategóriás Úszó Diákolimpia
Ügyesen szerepeltek a január 20-i versenyen mind a fiú, mind a lány versenyzőink. A BVSC uszodájában három számban is sikerült kiívni az országos döntőre való továbbjutást!
100m. hátúszás: 5. Turner Olivér (8.a)
100m. hátúszás: 10. Turner Olivér
100m. mellúszás: 7. Palásti Marcell (10.a)
100m. gyorsúszás: 2. Pogány Lilla (10.e)
100m. hátúszás: 1. Balogh Eszter (10. b)
100m. mellúszás: 6. Turányi Viktória (10.e)
4x50m gyorsváltó: 3. Eötvös József Gimnázium ( Bárdos Jázmin 10.f, Turányi Viktória, Balogh Eszter, Pogány Lilla)
(Minden versenyszám 1-3. helyezettje vehet részt Győrben, az országos döntőn)
A január 14-én első alkalommal megrendezett tankerületi úszóversenyen kiválóan szerepeltek diákjaink.
A Közszolgálati Egyetem medencéjében két első és egy harmadik helyezést szereztünk, ami a résztvevő iskolák számát tekintve is nagyon dicséretes teljesítmény!
100m fiú hátúszás: 1. Turner Olivér (8.a)
100m lány mellúszás: 3. Turányi Viktória (10.e)
4x50m lány gyorsváltó: 1. Eötvös József Gimnázium (Sájer Petra 9.e, Balogh Eszter 10.b, Bárdos Jázmin 10.f, Turányi Viktória 10.e)
Gyere Sportolni – Elismerés
Budapesti Atlétika Diákolimpia Ügyességi CSB.
Svédváltó: 2.hely (Darvas Merse 10.e, Nagypál Ádám 11.d, Lendvai Máté 10.b, Felsmann Balázs 12.d)
4x1500m-es váltófutás: 2.hely (Buzás Benedek 11.b, Fervágner Tamás 11.c, Szalai Marcell 12.e, Kasoly Benedek 12.a)
4x800m-es váltófutás: 2.hely (Tunkel Kinga 9.b, Szép Emma 10.c, Berczik Sára 11.a, Spiller Tiziana 9.a)
5. hely (Horváth Lilla 9.b, Drótos Kinga 11.a, Kézdy Judit 9.c, Szily Anna 10.b)
Súlylökés: 3. hely (Szigeti Emma 11.d, Szemlaky Zsófi 12.d, Csák Dorina 11.e, Zeöld Blanka 12.d, Szécsi Nóra 12.a)
Országos Atlétika Diákolimpia Ügyességi CSB.
Fiú svédváltó: 13. hely (Darvas Merse 10.e, Nagypál Ádám 11.d, Lendvai Máté 10.b, Felsmann Balázs 12.d)
Lány 4x800m-es váltófutás: 8. hely (Tunkel Kinga 9.b, Szép Emma 10.c, Berczik Sára 11.a, Spiller Tiziana 9.a)
Lányok (V. korcsop.): 5.hely (Szkurka Panna 9.f, Nagy Réka 10.b, Varga Kinga 10.b, Hajdú Viola 10.c)
Iskolánk tanulója, Urbán Zita (10.A)
a jelenleg Argentínában zajló Ifjúsági Olimpián
atlétika sportágban (2000m akadályfutás)
Büszkék vagyunk Rá, jó és eredményes versenyzést kívánunk!
Elkezdődött az idei versenyszezon!
Szeptember 23-án, vasárnap a Történelmi váltófutáson mindkét lánycsapatunk (26 fő) kiválóan szerepelt! A lányok remek teljesítménnyel a 2. és 5. helyezést érték el!
2. helyezett csapat tagjai: Urbán Zita (10.a) Berczik Sára (11.a) Bánk Bori (10.b) Láda-Hartyáni Dorottya (10.c) Benkő Regina (11.d) Kovács Laura (10.d) Csiba Terézia (10.e) Varga Borbála (10.f) Incze Regina (9.e) Kövesdy Jázmin (11.a) Nagy Villő (9.a) Kövesdi Luca (10.c) Józsa Nóra (11.a)
5. helyezett csapat tagjai: Tunkel Kinga (9.b) Rác Karina (11.c) Balázs Krisztina (11.a) Jávor Ajsa (10.e) Ballai Emma (9.e) Csák Dorina (11.e) Garamvölgyi Virág (11.f) Pike Szonja (11.f) Szanthoffer Sára (11.a) Tóth Sára (11.a) Kiss Márta (11.a) Riesz Vera (11.f) Szily Anna (10.b)
Május 24-25 között, első alkalommal rendezték meg általános és középiskolák számára a sporttalálkozót.
Különleges volt, hogy egyszerre több sportágban mérték össze erejüket a diákok, (8 lány, 9 fiú) melynek összesített eredményét magasan megnyertük. Csak 4-4 iskola vállalta a részvételt, de sikerünk értéket növeli, hogy Budapest legeredményesebb sporttagozatos középiskolája is a mezőnyben volt.
Sajnos az időjárás nem kedvezett a balatoni strandolásnak, sikerült a hét esősebb napjait kifognunk. A bátrabbak azért dacolva az elemekkel, nemcsak az esőtől lettek vizesek….
Lányok: 1. hely (Szanthoffer Sára, Gangl Kinga, Mokos Dóra, Budai Juli)
Fiúk: 2. hely (Limpek Balázs, Kosztricz Máté, Nagypál Ádám, Erős Máté, Dóczy Botond)
Lányok: 1. hely (Kövesdy Jázmin, Varga Kinga, Gangl Kinga, Szanthoffer Sára, Budai Juli, Berczik Sára, Mokos Dóra)
Fiúk: 4. hely (Limpek Balázs, Kosztricz Máté, Dóczy Botond, Erős Máté, Bacsek Bernát)
Fiúk: 1. hely (Dóczy Botond, Bacsek Bernát, Erős Máté, Ferenci Leó, Bosnyák Bertalan, Darvas Merse)
8x200m vegyes váltó: 1. hely (Nagypál Ádám, Darvas Merse, Berczik Sári, Józsa Nóra, Kövesdy Jázmin, Mokos Dóri, Bosnyák Bertalan, Bacsek Bernát)
Országos Atlétika Diákolimpia, Győr
A kétnapos rendezvény helyszíne a Győri Olimpiai Centrum volt, mely az ország egyik legmodernebb sportkomplexuma. Az indulók szinte kizárólag igazolt versenyzők, saját korosztályuk legjobbjai közül kerültek ki.
Nagy dicséret illeti két diákunkat, akik versenyszámaikban egyéni csúcsot teljesítve érték el remek eredményeiket, valamint a váltótagokat, akik 3 helyet javítottak a bekerülési helyükhöz képest! (Sipos Bori 100m, Kasoly Benedek 800m. 4x100m fiú váltó)
Atlétika Diákolimpia – budapesti döntő
2018. május 2-án rendezték meg a 7.-8. osztályosok, IV. kcs-os atlétika budapesti egyéni döntőjét.
Iskolánkat a 4×600 -es váltófutásban, 1500 m -es és 100m-es síkfutásban, ill. távolugrásban képviselték lányaink.
4×600 m -es váltóban bp.-i 2. hely (Tunkel Kinga 8.b, Vida Fanni, Nagy Villő, Spiller Tiziana 8.a)
1500 m-es síkfutás 6. hely – Spiller Tiziana 8.a
Távolugrás, 26. hely Görömbey Lilla 8.a
100 m-es síkfutóink: Nagy Villő 8.a, Görömbey Lilla 8.a
Immár második alkalommal rendezték a csepeli Duna parton a budapesti mezeifutó diákolimpiát. Három csapatunk jutott tovább az országos döntőbe (IV., V. korcsoportos lányok, VI. korcsoportos fiúk)
A IV. korcsoportos lányok a budapesti mezeifutó diákolimpián 1. helyezést értek el.(Somogyi Luca 7.a, Vida Fanni, Spiller Tiziana 8.a, Tunkel Kinga 8.b, Varga Borbála 9.f)
Egyéniben Spiller Tiziana 3. lett.
Március 7-én, szerdán a Syma Csarnokban rendezett Balogh Tamás fedettpályás atlétika versenyen megpróbáltuk megvédeni tavalyi összetett győzelmünket. Ez részben sikerült, ugyanis a Madách Gimnázium csapatával holtversenyben végeztünk az élen. A vándorserleg mégsem a mi birtokunkba került, mert az egymás elleni eredmény sajnos nem a mi csapatunknak kedvezett. Mégis nagy dicséretet érdemel diákjaink teljesítménye, hiszen a sítábor miatt néhány biztos versenyzőt nélkülözni voltunk kénytelenek!
Szigeti Emma (10.D) Ilauszky Anna (11.E) Sipos Bori (12.F) Mokos Dóri (12.D) Szécsi Nóra (11.A) Ballai Anna (9.Ny) Horváth Szofi (12.A) Ujvári Zsófi (11.F) Bánhegyi Anna (11.B)
Felsmann Balázs (11.D) Majzik Bálint, Limpek Balázs (10.C) Karsai Dominik (12.F)
Horváth Áron (10.F) Nagypál Ádám (10.D) Darvas Merse (9.E) Püski Barnabás (12.B)
Szabó Zita (12.A) megnyerte az amatőr budapesti sakk diákolimpiát. Zita kiváló teljesítményével továbbjutott az országos döntőbe.
Gratulálunk, és szurkolunk a további jó szerepléshez!
Floorball Diákolimpia 6. hely
Január 20-án, szombaton Komáromban rendezték a korosztályonként és nemenként 8-8 csapatos Országos Diákolimpiai döntőket. Mi az V. korcsoportos lányokkal képviseltettük magunkat, miután a bp-i és területi versenyeken kivívtuk a részvétel jogát. Ahogy már lenni szokott, ismét üldözött minket a balszerencse, hiszen válogatott floorballosunk, Fertőszögi Zsófi betegség miatt sajnos nem tudott részt venni a bajnokságon. A “maradék”, négyfős csapattal szinte a lehető legjobb eredményt értük el, hiszen a végső győztessel, és a 2. helyezett csapattal is azonos csoportba kerültünk. Őket nem volt esélyünk legyőzni, így csoport harmadikként az 5. helyért játszhattunk, ahol szoros küzdelemben (3:2 arányban) maradtunk alul.
Eötvös József Alapítvány   Adószám: 19623300-1-41     Számlaszám: 10200823-22218308-00000000        Reáltanoda Alapítvány   Számlaszám: 11100104-18013038-12000007